  Наталья Тетерина Пӧсь куазь вуоз Удмуртие матысь шутэтскон нуналъёсы. Омырлэн температураез арня пумын 29 градусозь ӝутскыны быгатоз. Со сярысь Удмурт гидрометцентрлэн пресс-секретарез Алла Шумихина аслаз  вотэсбамаз ивортэ. Кызьы шуэмын ивортонын, 18-19 инвожое зор-кот усьыны кулэ ӧвӧл, нош элькунъя +22…+27 градус луоз. Вирнуналэ кӧня ке зороз, интыен гудыръялоз но тӧл кужмояса пельтоз. 20-тӥ инвожое температура +20…+25 градус возиськоз. Покчиарняе потон уе элькунын +8…+13 градус гинэ луоз, нош 21-тӥ инвожое нуназе +17…+22 градусозь ыркытгес кариськоз. Интыен ӧжытак зороз. Арня пумын омыр шӧдскымон ӟырдалоз, нырысь-вылысь чакланъёсъя, Удмуртиын +24…+29 градус луоз. Шутэтскон нуналъёсы уз зоры. Тегъёс: Ижкар Удмуртия куазь инкуазь гужем  